kalixlouiis/myanmar-wikipedia-corpus huggingface dataset:
"အရေးတော်ပုံ တပ်သားမှာ အလွန်ကောင်းသော တော်လှန်ရေး ဝတ္ထု ဖြစ်သည်" ဟု သုခက ရေးခဲ့သည်။
"လူငယ်များကို စိတ်ဓာတ် ရင့်သန် တိုးတက် စေသော ဝတ္ထုများကို ရေးလေ့ ရှိသည့် တာဝန်သိ စာရေးဆရာ ....." ဟူ၍ စီးပွားရေး မြင့်ဦးက ဆိုခဲ့သည်။
'အရေးတာ်ပုံ တပ်သား' ဝတ္ထုကြီးမှာ စာရေး ဆရာကြီး ရဲထွန်းလင်း မွေးထုတ် ပေးလိုက်သော အရေးတော်ပုံ တပ်သားကြီး မျိုးတင့် ..... ၏ မဟုတ်မခံ စိတ်ဓာတ်၊ နယ်ချဲ့ ဆန့်ကျင်ရေး စိတ်ဓာတ်၊ မှန်ရာကို လုပ်ရဲသည့် စိတ်ဓာတ် တို့ကို ကျွန်တော် အားကျ ခဲ့သည် ...." ဟူ၍ မြသန်းတင့်က တင်ပြ ခဲ့သည်။
ကွယ်လွန်ချိန်တွင် ကျန်းမာအောင် အာဟာရ သုံးဆောင်နည်း စာအုပ်ကို ရေးသား နေဆဲပင် ဖြစ်သည်။
၁၉၆၂ ခု ဒီဇင်ဘာ ၁၆ ရက်နေ့ ည ၁၁ နာရီ ၂ဝ မိနစ်၊ အသက် ၅၁ နှစ် အရွယ်တွင် ရန်ကုန် ဆေးရုံကြီး၌ အဆုတ် ကင်ဆာ ရောဂါဖြင့် ကွယ်လွန် ခဲ့သည်။
စာညွှန်း။
သုခ။
စာရေးဆရာ ရဲထွန်းလင်း၊ ရှုမဝ (ဇန်နဝါရီ ၁၉၆၃)။
စာ - အချပ်ပို က - ခ။
စီးပွားရေး မြင့်ဦး။
ကြယ်တပွင့် ွေွ့ကလင့်ငယ်စော၊ သွေးသောက် (ဇန်နဝါရီ ၁၉၆၃)။
စာ ၁၄၈ - ၁၅ဝ။
မြသန်းတင့်။
က္ဆွန်တော် ဆက်၍ ရေးချင်သော ဝတ္ထုများ (၃)၊ ရှုမဝ (ဇန်နဝါရီ ၁၉၇၃)။
စာ ၁ဝ၁ - ၁ဝ၉။
အယ်ဒီတာမှ ချစ်သော စာဖတ်သူသို့၊ ငွေတာရီ (ဇန်နဝါရီ ၁၉၆၃)။
စာ ၂၇၇။
တိုးတက်ရေး မဂ္ဂဇင်း (နိုဝင်ဘာ ၁၉၃၅)။
စာအုပ် ကြော်ငြာ။
မန္ဈလေးနှင့် စာပေခရီး (၁၉၉၈)။
စာ ၁၃၅။
] ကဏ္ဍ:မြန်မာ အမျိုးသား စာရေးဆရာများ ကဏ္ဍ:မြန်မာ စာရေးဆရာများ။
ရှန်ဂရီလာ (သို့) ရှန်ဘဲလားသည် တိဗက် ခွန်းလွန်(Kunlun) တောင်တန်းများရှိ စိတ်ကူးယဉ် နယ်မြေတစ်ခုဖြစ်ပြီး ၁၉၃၃ ခုနှစ်တွင် ထုတ်ဝေခဲ့သည့် ဗြိတိသျှစာရေးဆရာ ဂျိမ်းစ်ဟီလ်တန် (James Hilton)၏ ဝတ္တုရှည် The Lost Horizon တွင် ဖော်ပြပါရှိခဲ့သည့် နေရာဒေသဖြစ်သည်။
Uses the spelling 'Kuen-Lun'.ထိုဝတ္တုအား စာရေးဆရာကြီး မောင်ထွန်းသူက ရှန်ဂရီလာ နာမည်ဖြင့်ပင် မြန်မာဘာသာသို့ ပြန်ဆိုရေးသားခဲ၏။
ရှန်ဘဲလားဟူသော အမည်အား ဆရာမင်းသိင်္ခရေးသည့် မဟာမြိုင်ခရီးသည်နှင့် စနေမောင်မောင် ဝတ္တုများတွင် တွေနိုင်သည်။
ရှန်ဂရီလာသည် နှစ်လိုဖွယ်ရှိသော တောင်ကြားနေရာ၌ရှိသည် ဘာသာရေးအရ အေးချမ်းသော ဒေသ၊ လားမားဗုဒ္ဓဘာသာ၏ သိမ်မွေ့သော အဆုံးအမအောက်တွင် တည်ရှိသော ဟိမဝန္တာတောင်တန်းရှိ (Kunlun) ခွန်းလွန်တောင်တန်းများ၏ အနောက်ပိုင်းအဆုံးတွင် ရှိသည့်ဒေသဟု ပြောကြသည်။
ရှန်ဂရီလာ ရှိသောဒေသ နှင့်ပတ်သတ်၍ သံတူကြောင်းကွဲ နေရာများစွာ ရှိသော်လည်း တူညီသည့် အချက်များမှာ ဟိမဝန္တာတောင်တန်း တစ်နေရာတွင်ရှိခြင်း၊ အေးချမ်းပျော်ရွှင်ဖွယ်ကောင်းသော ဒေသဖြစ်ခြင်း၊ ပြင်ပကမ္ဘာနှင့် အဆက်အသွယ်မရှိခြင်း စသည်တို့ဖြစ်၏။
The Lost Horizon ဝတ္တုပါ အကြောင်းအရာများအရ ရှန်ဂရီလာ ဒေသမှလူများသည် ဉာဏ်ပညာ အလွန်ကြီးမားကြပြီး၊ သာမန် လူ့သက်တမ်းထက် ပိုမိုရှည်လျားစွာ နေထိုင်နိုင်ကြသည်ဟု ဖော်ပြထားသည်။
ရှန်ဂရီလာ ဟူသော နာမည်သည် အေ့ရှတိုင်း၏စိတ်ကူးယဉ် စွဲမက်ဖွယ်ဒေသကိုအမှတ်ရစရာ စကားလုံးဖြစ်လာခဲပြီ။
ရှန်ဂရီလာ၏ ပုံပြင်သည် တိဗက်ဗုဒ္ဓဘာသာ ရှေးဟောင်းမြို့တော် ရှန်ဘဲလား မှ ဆင်းသက်လာသည့် အယူအဆ တစ်ရပ်လည်းဖြစ်လေသည်။
စကားလုံး ရင်းမြစ် ရှန်ဂရီလာဟူသော စကားစု Shangri-La သည် တိဗက် စကားလုံး Shang( Tsang - ၏ ခရိုင်ဒေသဖြစ်ပြီး Tashilhupon ၏ မြောက်ပိုင်းတွင် တည်ရှိသည်) gri သည် တောင် ဟုအဓိပ္ပာယ်ရပြီး La ဟူသည့် အဓိပ္ပာယ် pass နှင့်ပေါင်းလိုက်သောအခါ Shang Mountain Pass ဟု အင်္ဂလိပ်ဘာသာဖြင့် ခေဝေါ်နိုင်သည်ဟု အနီးစပ်ဆုံး အဓိပ္ပာယ်ဖွင့်ဆိုထားသည်။
မည်သို့ပင် ဖြစ်စေ ဖြစ်နိုင်သည့်အချက်တစ်ခုမှာ စာရေးဆရာ Hilton သည် ရှန်ဘဲလား ဟူသည့် နာမည်ကိုကြားဖူးနားဝရှိကာ တိဗက်တို့ က Shangri-la ဟု အဓိပ္ပာယ်ဖွင့်ပေးခဲ့ခြင်း ဖြစ်နိုင်ပေသည်။
ဒဏ္ဍာရီ နှင့် ဆက်စပ်သော ဒေသများ ယန်ဇီမြစ်ကြီး စီးဝင်ရာ ရှန်ဂရီလာ ဒေသသည် တကယ်ကို ဒဏ္ဍာရီဆန်လောက်အောင် လှပလွန်းပါသည်။
ထိုဒေသသည် တရုတ်ပြည် ယူနန်စီရင်စု၏ တောင်ဘက်စူးစူး၌ ရှိ၍ တရုတ်ပြည်ကြီးအတွက် အံ့ဩဖွယ်ရာ နယ်မြေတစ်ခုလည်း ဖြစ်သည်။
ရှန်ဂရီလာ နာမည်ကို James Hilton၏(ပျောက်ဆုံးသွားသော မိုးကုတ်စက်ဝိုင်း) အမည်ရှိ စာအုပ်မှာ စတင်ခေါ်ဆိုခဲ့ခြင်းဖြစ်သည်။
ဒီနာမည်ကို ပေးရခြင်း အကြောင်းမှာလည်း စာရေးသူသည် ထိုစိတ်ကူးယဉ်ဆန်သော ဒေသကို ရောက်ရှိပြီး ထိုနာမည်ပေးရန် စိတ်ကူးမိကြောင်း ပြောကြားပါသည်။
James Hiltonသည် ယဉ်ကျေးမှုသီးခြား အနှစ်သာရကို ရှာဖွေနေသော ကမ္ဘာကျော် တိုးရစ်တစ်ဦးလည်း ဖြစ်သည်။
left | thumb | တရုတ်နိုင်ငံ ယူနန် မှ Zhongdian အိန္ဒိယ မြောက်ပိုင်း နှင့် တိဗက်ဒေသ ကြားရှိ ဗုဒ္ဓဘာသာထွန်းကားသော ဟိမဝန္တာ တောင်တန်းဒေသများသည် ယခုအခါ ကမ္ဘာလှည့် ခရီးသည်များအား အလွန်ဆွဲဆောင်နိုင်သော ဒေသလည်း ဖြစ်သည်။
ယခုခေတ် တရုတ်နိုင်ငံမှလည်း Zhongdian ကိုယ်ပိုင်အုပ်ချုပ်ခွင့်ရ ဒေသအား ကမ္ဘာလှည့် ခရီးသည်များအား ဆွဲဆောင် နိုင်ရန် ရှန်ဂရီလာဟု ၂၀၀၁ ခုနှစ်တွင် နာမည်ပေးခဲ့သည်။
တိဗက် ဒေသရှိ ဒဏ္ဍာရီဆန်သော ခွန်းလွန်တောင် အချို့ဒေသ များအားလည်း ရှန်ဂရီလာ တည်ရှိသည့် ဒေသဟု ဆိုကြသည်။
ရှန်ဂရီလာ တည်ရှိသည်ဟု နာမည်ကြီးထင်ရှားသည့် ဒေသတစ်ခုမှာ ပါကစ္စတန်နိုင်ငံ မြောက်ပိုင်းရှိ Hunza တောင်ကြားဒေသ ဖြစ်သည်ဟု ဆိုသည်။
တိဗက်နယ်စပ် နှင့်နီးသော ထိုနေရာဒေသအား The Lost Horizon မထုတ်ဝေမီ နှစ်အနည်းက Hilton သည် သွားရောက်လည်ပတ်ခဲ့သည်။
သိမဝန္တာ အနောက်ပိုင်းရှိ တောင်များဝန်းရံထားသည့် စိမ်းစိုလန်းဆန်းသော ထိုနယ်မြေဒေသသည် ဝတ္တုပါရှန်ဂရီလာ ဒေသနှင့်လည်း ပထဝီအနေအထားအရ နီးနီးစပ်စပ် တူညီမူ့ရှိလေသည်။
ထိုဒေသ အနီးရှိ Skardu တောင်ကြားဒေသမှ ရှန်ဂရီလာ အပန်းဖြေစခန်းသည်လည်း ကမ္ဘာလှည့် ခရီးသည်များအား ဆွဲဆောင်နိုင်သည့် နေရာဖြစ်သည်။
ရှန်ဂရီလာ၏ အထူးခြားဆုံး အစားအသောက်မှာ ဆတ်သားဟင်း ဖြစ်သည်။
အလွန်ကို ကောင်းမွန်လတ်ဆတ်ပြီး မည်သည့်နေရာတွင်မှ မရနိုင် ဟုလည်း သိရသည်။
ရှစ်ပါးသီလဟူသည်မှာ "အဋ္ဌင်္ဂဥပုသ်သီလ" ပင် ဖြစ်ပါသည်။
ငါးပါးသီလကို ပြဆိုရာ၌ "ပဉ္စ" ဟူ၍သာ ပြဆိုသကဲ့သို့လည်းကောင်း၊ ဆယ်ပါးသီလကို ပြဆိုရာ၌ "ဒဿ" ဟူ၍သာ ပြဆိုသကဲ့သို့လည်းကောင်း၊ ရှစ်ပါးသီလကို ပြဆိုရာ၌ကား "အဋ္ဌ" ဟူ၍သာ မဆိုပဲ (ဥပေါသထင်္ဂဝသေန= ဥပုသ်အင်္ဂါ၏ အစွမ်းဖြင့်)ဟူ၍ အဘယ်ကြောင့် အထူး ထည့်သွင်းပြဆိုပါသနည်းဟု မေးဖွယ်ရှိ၏။
မဟာဗုဒ္ဓဝင် ပထမတွဲ (ပဌမပိုင်း) မင်းကွန်းဆရာတော် ဥပေါသထသဒ္ဒါ ဥပေါသထ ဟူသော သဒ္ဒါသည် - (၁) ရဟန်းတို့၏ ပါတိမောက် ရွတ်ဆိုခြင်း အနက်၊ (၂) ခေါ်ဝေါ်လွယ်ရန် မှည့်ထားသော အမည်ဟူသော အနက်၊ (၃) ကျင့်သုံးခြင်းဟူသော အနက်၊ (၄) ကျင့်သုံးအပ်သည့် သီလဟူသော အနက်၊ (၅) သီလကျင့်သုံးရာ နေ့ဟူသော အနက် ဟူ၍ ဤအနက်ငါးပါးတို့၌ ဖြစ်ရှိရာ ပဌမအနက်မှာ ရဟန်းတော်များနှင့်သာသက်ဆိုင်၍၊ ဒုတိယအနက်မှာ ဥပေါသထမင်းသား၊ ဥပေါသထဆင်မင်း စသည်ဖြင့် ခေါ်ဝေါ်ရန်အမည်ကို ပြခြင်းမျှဖြစ်၍ ဤသီလအခန်းကဏ္ဍနှင့် မသက်ဆိုင်။
နောက်အနက်သုံးပါးသာ ဤသီလခန်းနှင့် သက်ဆိုင်၏။
သီလနှင့် ပြည့်စုံစေ၍ နေရာနေ့ ယင်းနောက်အနက် သုံးပါးတို့တွင် (ပါဠိလို) ဥပဝါသ = (မြန်မာလို) ကျင့်သုံးခြင်းဟူသော အနက်မှာ "ပြည့်စုံစေ၍နေခြင်း" ပင်ဖြစ်၏။
သိက္ခာပုဒ်တို့ကို ပြည့်စုံစေ၍ နေခြင်း ဟု ဆိုလိုသည်။
ကျင့်သုံးအပ်သော သီလဟူသော စတုတ္ထအနက်မှာလည်း ပြည့်စုံစေ၍ နေအပ်သော သီလဟု ဆိုလိုသည်။
သီလကျင့်သုံးရာနေ့ဟူသော ပဉ္စမအနက်မှာလည်း သီလနှင့်ပြည့်စုံစေ၍ နေရာနေ့ဟု ဆိုလိုသည်၊ ထိုနေ့ကိုပင် ဥပေါသထနေ့ (ဥပုသ်နေ့)ဟူ၍ ခေါ်သည်။
"မဟာဗုဒ္ဓဝင်" နေ့ အထူးသတ်မှတ်၍ ကျင့်သုံးကြ ငါးပါးသီလနှင့် ဆယ်ပါးသီလတို့မှာ ရှေးရှေး သူတော်ကောင်းတို့က နေ့အထူး သတ်မှတ်ပိုင်းခြား၍ ကျင့်သုံးလေ့မရှိကြပဲ ဤရှစ်ပါးသီလကိုသာ နေ့အထူး သတ်မှတ်ပိုင်းခြား၍ ကျင့်သုံးလေ့ ရှိကြသောကြောင့် ဤရှစ်ပါးသီလ၌သာ (ဥပေါသထင်္ဂဝသေန= ဥပုသ်အင်္ဂါ၏ အစွမ်းဖြင့်)ဟူ၍ အထူးထည့်သွင်းပြဆိုသည်ဟု မှတ်ယူရာ၏။
"မဟာဗုဒ္ဓဝင်" လူတို့နှင့် သင့်တော်‌လျော်ညီသော သီလ ငါးပါးသီလမှာ ခံယူသည်ဖြစ်စေ၊ မခံယူသည်ဖြစ်စေ မစောင့်ထိန်းနိုင်က အပြစ်ဖြစ်သော လူမျိုးဘာသာမခွဲခြားသည့် ဝါရိတ္တသီလဖြစ်ပြီး၊ ရှစ်ပါးသီလမှာမူ လူတကာထက် ပိုမြင့်မြတ်ရန် ကျင့်ကြံသော ကာမဂုဏ်အာရုံတို့နှင့်ဝေးရာနေ၍၊ ကောင်းမြတ်သောအမူအကျင့်တို့ဖြင့် နေအပ်သောကြောင့် စာရိတ္တသီလဖြစ်ပေသည်။
သီလခံယူပြီး အကြောင်းအမျိုးမျိုးဖြင့် သီလတစ်ပါးပါး မစောင့်ထိန်းနိုင်သော်လည်း အပြစ်မဖြစ်ပေ စောင့်ထိန်းထားနိုင်သော် ကောင်းကျိုးသာဖြစ်စေ၏။
ဆယ်ပါးသီလမှာကား ရှစ်ပါးသီလထက် မြင့်သည်ဖြစ်၍ ရှေးသူတော်ကောင်းတို့ နေ့ထူး သတ်မှတ်သင့်ပါလျက် အဘယ့်ကြောင့် မသတ်မှတ်ကြပါသနည်းဟု စဉ်းစားဖွယ်ရှိပြန်၏။
သင့်လျော်သောအကြောင်းကို ရှာသော်ကား ရှစ်ပါးသီလသည် လူတို့နှင့် အထူးသင့်လျော်သော သီလဖြစ်၏။
ဆယ်ပါးသီလနှင့် ကွာခြားချက် ဆယ်ပါးသီလမှာ လူတို့နှင့် အထူးသင့်လျော် သက်ဆိုင်သော သီလမဟုတ်ချေ။
ဝိသုဒ္ဓိမဂ် အဋ္ဌကထာ၌ ဆယ်ပါးသီလသည် သာမဏေယောက်ျား သာမဏေမိန်းမတို့၏ သီလဖြစ်ကြောင်း ပြဆိုချက်နှင့် ခုဒ္ဒကပါဌအဋ္ဌကထာ၌ ဆယ်ပါးသီလတွင် နောက်ဆုံးဖြစ်သော ဇာတရူပသိက္ခာပုဒ်သည် သာမဏေတို့၏ ထူးခြားသော သိက္ခာပုဒ်ဖြစ်ကြောင်း ဖွင့်ပြချက်တို့ကို ထောက်ဆသဖြင့် ဆယ်ပါးသီလသည် အထူးသဖြင့် ရှင်သာမဏေတို့၏ သီလဖြစ်ကြောင်း ထင်ရှားလှပေ၏။
သို့ဖြစ်၍ ရှေးပညာရှိ သူတော်ကောင်းတို့သည် မိမိတို့နှင့် အထူးသက်ဆိုင်သော သီလနှစ်မျိုးတို့အနက် အထက်တန်းဖြစ်၍ နေ့ရက်အထူး သတ်မှတ်ကာ စောင့်ထိန်းအပ်သော ရှစ်ပါးသီလကိုသာ ဥပေါသထဟု ခေါ်ဆိုရ၍ ထိုရှစ်ပါးသီလကိုသာ ဝိသုဒ္ဓိမဂ် အဋ္ဌကထာ၌ (ဥပေါသထင်္ဂဝသေန= ဥပုသ်အင်္ဂါ၏ အစွမ်းဖြင့်)ဟု အထူး မိန့်ဆိုတော်မူသည်။
သူတော်ကောင်းတို့သည် သီလကောင်းမှုတစ်ခုတည်းဖြင့်သာ တင်းတိမ်အားရ၍ မနေကြပဲ ဒါနကောင်းမှုကိုလည်း ပြုလိုကြသဖြင့် ထိုဒါနမှုကို ကောင်းစွာပြုနိုင်ရန် ဇာတရူပ သိက္ခာပုဒ်ကို မစောင့်သုံးနိုင်ပဲ ရှိကြရလေသည်။
ဇာတရူပ သိက္ခာပုဒ်ကို စောင့်သုံးပါက လှူဖွယ်ဝတ္ထုကို ရှာမှီးခြင်း ဝယ်ယူခြင်း ကိစ္စများကို ပြည့်စုံအောင် မပြုနိုင်ပေ။
ထို့ကြောင့် ရှေးသူတော်ကောင်းတို့သည် ရှစ်ပါးသီလကိုသာ နေ့ရက်အထူး သတ်မှတ်ကာ စောင့်သုံးကြကြောင်း ကောင်းစွာ မှတ်ယူနားလည်ရာ၏။
ရှစ်ပါးသီလ (ဝါ) အဋ္ဌင်္ဂသီလ (၁) ပါဏာတိပါတာ ဝေရမဏိ၊ (သူတပါး၏ အသက်ကို သတ်ဖြတ်ခြင်းအမှုကိစ္စတို့အားမပြုလုပ်ပဲရှောင်ကြဉ်မည်ဟူသော သိက္ခာပုဒ်ကို ထိန်းသိမ်းစောင့်ရှောက်ခြင်း) (၂) အဒိန္နာဒါနာ ဝေရမဏိ၊ (သူတပါးမပေးသောပစ္စည်းဥစ္စာတို့ကိုယူငင်ခြင်း "ခိုးယူခြင်း" စသောအမှုကိစ္စတို့ကို မကျူးလွန်ဘဲ ရှောင်ကြဉ်စောင့်ထိန်းခြင်း) (၃) အဗြဟ္မစရိယာ ဝေရမဏိ၊ (မကောင်းသော မြင့်မြတ်မှုမရှိသော ကာမဂုဏ်သားတို့၏ အလေ့အထ၊ မေထုန်မှီဝဲခြင်း အကျင့်များမပြုကျင့်ပဲ စောင့်ထိန်းခြင်း) (၄) မုသာဝါဒါ ဝေရမဏိ၊ (မဟုတ်မမှန်သောစကားပြောခြင်း၊ လိမ်လည်လှည့်ဖျားပြောဆိုခြင်းတို့မှ ရှောင်ကြဉ်စောင့်ထိန်းခြင်း) (၅) သုရာမေရယ မဇ္ဇ ပမာဒဋ္ဌာနာ ဝေရမဏိ၊ (မူးယစ်မေ့လျော့စေသော အရက်သေစာ၊ ဘိန်းဘင်းကစော်၊ လှော်စာ စသည့် မူးယစ်ထုံထိုင်း ဘေးဥပဒ်ဖြစ်စေတတ်သော ဆေးဝါးများ သုံးစွဲခြင်းမပြုဘဲ ရှောင်ကြဉ်‌စောင့်ထိန်းခြင်း) (၆) ဝိကာလဘောဇနာ ဝေရမဏိ၊ (သင့်လျော်သောအချိန်အခါမဟုတ်သည့် မွန်းလွဲပိုင်း၌ အာဟာရဖြစ်စေမည့်အရာကိုမသုံးဆောင်ဘဲ ရှောင်ကြဉ်စောင့်ထိန်းခြင်း) (၇) နစ္စ ဂီတ ဝါဒိတ ဝိသူက ဒဿန မာလာဂန္ဓ ဝိလေပန ဓါရဏ မဏ္ဍန ဝိဘူသနဋ္ဌာနာ ဝေရမဏိ၊ (ကခြင်း၊ သီဆိုခြင်း၊ တီးမှုတ်ခြင်း၊ ကြည့်ရှု နားထောင်ခြင်း၊ ပန်းပန်ခြင်း၊ နံ့သာ(အမွှေးရနံ့)ရည်၊ နံ့သာပျောင်း (သနပ်ခါး၊မိတ်ကပ်၊စနိုး..)တို့ကို လိမ်းကြံခြယ်သအလှပြင်ခြင်း၊ အလှဆင်ခြင်း ဟူသော အမှုများတို့ကိုမိမိကိုယ်တိုင်ဖြစ်‌စေ၊ သူတပါးပြုမူလာအောင်ပြောဆိုတာဖြစ်စေ၊ သူတပါးပြုမူခြင်းကိုအားပေးတာဖြစ်စေ၊ တွယ်တာမှု၊ ကိလေသာတိုးပွားမှုဖြစ်ခြင်း၊ ပြုမူချိုးဖေါက်မိခြင်းမရှိရန်စောင့်ထိန်းခြင်း) (၈) ဥစ္စာသယန မဟာသယနာ ဝေရမဏိ၊ (တန်ဖိုးကြီးလွန်းသော အသုံးအဆောင်များသုံးစွဲခြင်း၊ မြင့်လွန်းမြတ်လွန်းသော အိပ်ယာ၊ နေရာထိုင်ခင်း စသည်ကို သုံးစွဲခြင်း တစ်တောင်အတိုင်းအတာထက်မြင့်သော ကုတင်တွင် အိပ်စက်ခြင်းစသည်တို့ မပြုဘဲ ရှောင်ကြဉ်စောင့်ထိန်းခြင်း) ဥပုသ်စောင့်ပုံ အစီအစဉ်ကို ဤ၌ ကြည့်ပါ။
အင်္ဂုတ္တရပါဠိတော် ၇၉။
၂၃၃-၌အကျယ်ရှုရန်။
ဆက်လက်ဖတ်ရှုရန် ဥပုသ်သီလ ကိုးကား ကဏ္ဍ:ဗုဒ္ဓဘာသာ ဝေါဟာရများ Category:ဗုဒ္ဓဘာသာ။
ရန်အောင်မောင်မောင်(၁၉၂၉-၁၉၉၄) ၁၉၂၉ - ခုနှစ်၊ အောက်တိုဘာလ(၁၀)ရက်နေ့တွင်၊ ရမည်းသင်းခရိုင် ရန်အောင်မြို့၌ အဖ-ဦးမင်းကို၊ အမိ-ဒေါ်သိန်းတို့က ဖွားမြင်သည်။
မန္တလေးအမှတ်(၁)အစိုးရအထက်တန်းကျောင်းမှ (၁၀)တန်းအောင်သည်။
ရန်ကုန် တက္ကသိုလ်တွင် ဥပစာ-ဝိဇ္ဇာ(က)တန်း၌ ဆက်လက်ပညာသင်ကြားသည်။
၁၉၅၀ - ပြည့်နှစ်တွင်ကျောင်းထွက်၍ မြန်မာနိုင်ငံအကျဉ်းဌာနတွင် ထောင်မှူးအဖြစ်ဝင်ရောက် အမှုထမ်းခဲ့ သည်။
ကျောင်းသားဘဝမှစ၍ ကျောင်းနံရံကပ်စာစောင်များ နှစ်ပတ်လည်စာစောင်များတွင် စာပေများရေးသားခဲ့ သည်။
၁၉၅၁ - ဗမာ့ခေတ်သတင်းစာမှထုတ်သော ယု၀တီဂျာနယ်တွင် 'ရန်အောင်မိမိထွေး' အမည်ဖြင့် ဝတ္ထုတိုများ စတင်ရေးသားခဲ့သည်။
၁၉၅၃ - ယု၀တီကလောင်ရှင်ဘွဲ့ကို ရရှိခဲ့သည်။
၁၉၅၆ - နိုဝင်ဘာထုတ် 'နှစ်ပတ်လည်မြ၀တီမဂ္ဂဇင်း'တွင် 'ရန်အောင်မောင်မောင်'အမည်ဖြင့် 'မြစ်တွင်း ထောင်ထမှုကြီး' ဝတ္ထုကို စတင်ရေးသားခဲ့သည်။
အကျဉ်းဌာနဝန်ထမ်းစာပေလောကတွင် စာရေးကြသူများထဲ၌ ရှေးဦးကျသောပုဂ္ဂိုလ်တစ်ဦးဖြစ်သည်။
ဗန်းမော်မြို့၊ ခရိုင်အကျဉ်းစခန်းတွင် ထောင်မှူးကြီးအဖြစ် တာဝန်ထမ်း ဆောင်ခဲ့သည်။
၁၉၆၂ - 'မော'လုံးချင်းဝတ္ထု၊'အမှုတစ်ရာဝတ္ထုများ'စာအုပ်များထွက်ခဲ့။
'ရန်အောင်မိမိထွေး' အမည်ဖြင့် ရေးသားခဲ့သော 'အချစ်ရူးလေး' အမည်ရှိဝတ္ထုကို မြန်မာ့အသံမှ ပေဖူးလွှာအမည်ဖြင့် ဇာတ်လမ်းပမာနားဆင် စရာအခန်းမှ ထုတ်လွှင့်ခဲ့သည်။
ထိုဝတ္ထုကိုပင်'အေဝမ်း'ရုပ်ရှင်ကုမ္ပဏီမှ 'မေတ္တာမွန်' အမည်ဖြင့် ရုပ်ရှင်ရိုက်ကူးခဲ့ သည်။
၁၉၆၄ - ဒေါ်အေးမြင့်အောင်နှင့်လက်ထပ်ခဲ့သည်။
'ကြမ္မာရဟတ်တစ်ပတ်လည်' ဝတ္ထုထွက်။
(၎င်းဝတ္ထုကို စာရေးဆရာဒါရိုက်တာဦးသုခက သိကြားစေသက်သေညွှန်း အမည်ဖြင့် ရုပ်ရှင်ရိုက်ကူးခဲ့သည်။
) အကျဉ်းထောင် လုပ်ငန်းတစ်ရပ်အဖြစ် ရဲဘက်များနှင့်လမ်းဖောက်သည့် လုပ်ငန်းများကိုသရုပ်ဖော်ထားသည့် အသည်းကွဲစခန်း လုံးချင်းထွက်(၎င်းဝတ္ထုကို ညွန့်မြန်မာရုပ်ရှင်မှ သည်လမ်းနှင့်သည်စခန်းအမည်ဖြင့် ရုပ်ရှင်ရိုက်သည်။
) ၁၉၆၆ - ကြိုးစင်ပေါ်မှမှတ်စုများဝတ္ထုတိုပေါင်းချုပ်ထွက်။
(ယင်းနှစ်အတွက် အမျိုးသားစာပေဝတ္ထုတိုပေါင်း ချုပ်ဆု တတိယဆုရရှိ။
) နရသိမ်စံအိမ်ထက်ဆီကစာအုပ်ထွက်။
မောင်မနမ်း၍နွမ်းသောပန်းဝတ္ထုထွက်။
၁၉၆၇ - ဗန်းမော်မြို့ ခရိုင်အကျဉ်းစခန်းတွင် ထောင်မှူးကြီးအဖြစ်တာဝန်ထမ်း။
၁၉၆၈ - မိနစ်(၂၀)မှအနှစ်(၂၀)စာအုပ်ထွက်။
၁၉၇၀ - မောရရင်ခွင် မိုးသံလွင်စာအုပ်ထွက်။
၁၉၇၁ - ထောင်ကြေးမုံစာအုပ်ထွက်။
၁၉၇၂ - ဘဝမှောင်မှောင် ညမှောင်မှောင်စာအုပ်ထွက်။
၁၉၇၃ - စောရအိုင်စိမ်း ဝတ္ထုထွက်။
(ထိုဝတ္ထုကို ဒါရိုက်တာဦးသုခက ချစ်စရာမို့ချစ်ပါသည် အမည်ဖြင့် ရုပ်ရှင်ရိုက်ခဲ့။
) ရန်အောင်မောင်မောင်၏ဝတ္ထုများမှ ရုပ်ရှင်ကား(၆)ကားရိုက်ခဲ့သည်။
၁၉၇၄ - ထောင်တံခါးကြီးဖွင့်ပါအုံးဝတ္ထုထွက်။
၁၉၇၅ - ဒုတိယထောင်ပိုင်။
၁၉၇၆ - ကြိုးစင်နှင့်ကြိုးသမားဝတ္ထုထွက်။
၁၉၇၇ - တမာမချို၊ငါမငိုဝတ္ထုထွက်။
မပျံတတ်ဘူး ဝဲချင်တယ်ဝတ္ထုထွက်။
၁၉၇၉ - ထောင်ပိုင်အဆင့်(၁)။
လလူမိုက်-အမှောင်ကြိုက်ဝတ္ထုထွက်။
၁၉၈၁ - ပဲခူးတိုင်း တိုင်းကောင်စီဝင်။
၁၉၈၈ - ထောင်ပိုင်အဆင့်(၂)။
၁၉၈၉ - သက်ပြည့်ပင်စင်ယူ၊ စာပေများဆက်လက်ရေးသား။
၁၉၉၁ - ထောင့်တစ်သက်အတွေ့အကြုံစာအုပ်ထွက်။
၁၉၉၂ - မြစ်တွင်းထောင်ထမှုကြီးနှင့် ထောင်ဝတ္ထုများစာအုပ်ထွက်။
၁၉၉၄ - ဧပြီ(၉)ရက်နေ့တွင် ရန်ကုန်မြို့၊ မရမ်းကုန်းမြို့နယ်၊ နေအိမ်၌ကွယ်လွန်ခဲ့။
ကွယ်လွန်ချိန်တွင် ဇနီး ဒေါ်အေးမြင့်အောင်နှင့် သားသမီး(၉)ယောက်ကျန်ရစ်ခဲ့။
ထင်ရှားသောစာအုပ်အချို့ ထောင်တစ်သက်အတွေ့အကြုံ ကြမ္မာရဟတ်တစ်ပတ်လည် ကြိုးစင်ပေါ်မှမှတ်စုများ နရသိမ်စံအိမ်ထက်ဆီက မိနစ်(၂၀)မှ အနှစ်(၂၀) ထောင်ကြေးမုံ စောရအိုင်စိမ်း ထောင်တံခါးကြီးဖွင့်ပါအုံး ကြိုးစင်နှင့် ကြိုးသမား မြစ်တွင်းထောင်ထမှုကြီးနှင့် ထောင်အတွေ့အကြုံများ။
စမ်းချောစမ်းချောင်းင်း အ.ထ.က(၁)စမ်းချောင်း အ.ထ.က(၂)စမ်းချောင်း အ.ထ.က(၃)စမ်းချောင်း ဒဂုံမြို့နယ် အ.ထ.က အ.ထ.က(၁)ဒဂုံ အ.ထ.က(၂)ဒဂုံ ယခင် မြို့မအထက်တန်းကျောင်း အ.ထ.က(၃)ဒဂုံ အ.လ.က အ.လ.က(၁)ဒဂုံ အ.မ.က အ.မ.က(၁)ဒဂုံ အ.မ.က(၂)ဒဂုံ လသာမြို့နယ် အ.ထ.က အ.ထ.က(၁)လသာ အ.ထ.က(၂)လသာ အ.လ.က အ.လ.က(၁)လသာ အ.မ.က အ.မ.က(၁)လသာ အ.မ.က(၂)လသာ အ.မ.က(၃)လသာ ကမာရွတ်မြို့နယ် အ.ထ.က အ.ထ.က(၁)ကမာရွတ် အ.ထ.က(၂)ကမာရွတ် အ.ထ.က(၃)ကမာရွတ် အ.ထ.က(၄)ကမာရွတ် အ.ထ.က(၅)ကမာရွတ် အ.ထ.က လေ့ကျင့်ရေး အ.လ.က အ.လ.က(၁)ကမာရွတ် အ.လ.က(၂)ကမာရွတ် အ.မ.က အ.မ.က(၁)ကမာရွတ် အ.မ.က(၂)ကမာရွတ် အ.မ.က(၄)ကမာရွတ် အ.မ.က(၆)ကမာရွတ် အ.မ.က(၇)ကမာရွတ် အ.မ.က(၈)ကမာရွတ် အ.မ.က(၉)ကမာရွတ် အ.မ.က(၁၀)ကမာရွတ် အ.မ.က(၁၁)ကမာရွတ် အ.မ.က(၁၄)ကမာရွတ် အ.မ.က(၁၅)ကမာရွတ် ဗိုလ်တထောင်မြို့နယ် အ.ထ.က အ.ထ.က(၁)ဗိုလ်တထောင် အ.ထ.က(၂)ဗိုလ်တထောင် အ.ထ.က(၃)ဗိုလ်တထောင် အ.ထ.က(၄)ဗိုလ်တထောင် အ.ထ.က(၅)ဗိုလ်တထောင် အ.ထ.က(၆)ဗိုလ်တထောင် စိန်ပေါလ်ကျောင်း (St. Paul's English High School) အ.လ.က အ.လ.က(၁)ဗိုလ်တထောင် အ.မ.က အ.မ.က(၁)ဗိုလ်တထောင် ကျောက်တံတားမြို့နယ် အ.ထ.က အ.ထ.က ကျောက်တံတား အ.လ.က အ.လ.က ကျောက်တံတား အ.မ.က အ.မ.က(၁)ကျောက်တံတား အ.မ.က(၂)ကျောက်တံတား အ.မ.က(၄)ကျောက်တံတား အ.မ.က(၅)ကျောက်တံတား အ.မ.က(၆)ကျောက်တံတား ကြည့်မြင်တိုင်မြို့နယ် အ.ထ.က အ.ထ.က(၁)ကြည့်မြင်တိုင် အ.ထ.က(၂)ကြည့်မြင်တိုင် အ.ထ.က(၃)ကြည့်မြင်တိုင် အ.ထ.က(၄)ကြည့်မြင်တိုင် အ.ထ.က(၅)ကြည့်မြင်တိုင် အ.ထ.က(၆)ကြည့်မြင်တိုင် အ.လ.က အ.လ.က(၂)ကြည့်မြင်တိုင် အ.လ.က(၄)ကြည့်မြင်တိုင် အ.လ.က(ခွဲ)ဝါးရုံဆိပ် အ.မ.က အ.မ.က(၁)ကြည့်မြင်တိုင် အ.မ.က(၂)ကြည့်မြင်တိုင် အ.မ.က(၄)ကြည့်မြင်တိုင် အ.မ.က(၅)ကြည့်မြင်တိုင် အ.မ.က(၆)ကြည့်မြင်တိုင် အ.မ.က(၇)ကြည့်မြင်တိုင် အ.မ.က(၉)ကြည့်မြင်တိုင် အ.မ.က(၁၀)ကြည့်မြင်တိုင် အ.မ.က(၁၃)ကြည့်မြင်တိုင် အ.မ.က(၁၄)ကြည့်မြင်တိုင် အ.မ.က(၁၅)ကြည့်မြင်တိုင် အ.မ.က(၁၆)ကြည့်မြင်တိုင် အ.မ.က(၁၇)ကြည့်မြင်တိုင် အ.မ.က(၁၈)ကြည့်မြင်တိုင် တာမွေမြို့နယ် အ.ထ.က အ.ထ.က(၁)တာမွေ အ.ထ.က(၂)တာမွေ အ.ထ.က(၃)တာမွေ အ.ထ.က(၄)တာမွေ စိန့်ဖရန်စစ်မိန်းခ‌လေးကျောင်း အ.ထ.က(၅)တာမွေ စိန့်ဖရန်စစ် ယောက်ျားလေးကျောင်း အ.ထ.က(၁၀)တာမွေ အ.လ.က အ.လ.က(၁)တာမွေ အ.လ.က(၂)တာမွေ အ.လ.က(၃)တာမွေ အ.လ.က(၁၁)တာမွေ အ.မ.က အ.မ.က(၂)တာမွေ အ.မ.က(၃)တာမွေ အ.မ.က(၄)တာမွေ အ.မ.က(၅)တာမွေ အ.မ.က(၆)တာမွေ အ.မ.က(၇)တာမွေ အ.မ.က(၈)တာမွေ အ.မ.က(၉)တာမွေ အ.မ.က(၁၀)တာမွေ အ.မ.က(၁၁)တာမွေ အ.မ.က(၁၂)တာမွေ ဗဟန်းမြို့နယ် အ.ထ.က အ.ထ.က(၁)ဗဟန်း အ.ထ.က(၂)ဗဟန်း နန်ယန် (Nanyan) ကျောင်း အ.မ.က အ.မ.က(၃)ဗဟန်း အ.မ.က(၃)မူလွန်၊ဗဟန်း ပုဇွန်တောင်မြို့နယ် အ.ထ.က အ.ထ.က(၁)ပုဇွန်တောင် အ.ထ.က(၂)ပုဇွန်တောင် အ.ထ.က(၃)ပုဇွန်တောင် အ.ထ.က(၄)ပုဇွန်တောင် အ.လ.က .အ.လ.က(၁)ပုဇွန်တောင် .အ.လ.က(၂)ပုဇွန်တောင် .အ.လ.က(၃)ပုဇွန်တောင် အ.မ.က အ.မ.က(၃)ပုဇွန်တောင် စမ်းချောင်း အ.ထ.က(၁)စမ်းချောင်း အ.ထ.က(၂)စမ်းချောင်း အ.ထ.က(၃)စမ်းချောင်း အ.ထ.က(၁)ပန်းပဲတန်း အ.ထ.က(၂)ပန်းပဲတန်း အ.ထ.က(၁)မရမ်းကုန်း အ.ထ.က(၂)မရမ်းကုန်း အ.ထ.က(၁)တောင်ဥက္ကလာပ အ.ထ.က(၂)တောင်ဥက္ကလာပ အ.ထ.က(၁)မြောက်ဥက္ကလာပ အ.ထ.က(၂)မြောက်ဥက္ကလာပ အ.ထ.က(၃)မြောက်ဥက္ကလာပ အ.ထ.က(၄)မြောက်ဥက္ကလာပ အ.ထ.က(၅)မြောက်ဥက္ကလာပ အ.ထ.က(၁)လမ်းမတော် အ.ထ.က(၂)လမ်းမတော် အ.ထ.က(၁)သင်္ကန်းကျွန်း အ.ထ.က(၂)သင်္ကန်းကျွန်း အ.ထ.က(၁)အလုံ အ.ထ.က(၂)အလုံ အ.ထ.က(၄)အလုံ အ.ထ.က(၁)အင်းစိန် အ.ထ.က(၂)အင်းစိန် ကော့မှူးမြို့နယ် အ.ထ.က ကော့မှူး အ.ထ.က ဝါးဘလောက်သောက် ဓာတ်ပုံများ Category:ရန်ကုန်တိုင်းဒေသကြီးအတွင်းရှိ အထက်တန်းကျောင်းများ။
ရန်ကုန်ကွန်ပျူတာတက္ကသိုလ် (University of Computer Studies, Yangon− (UCSY))သည် ရန်ကုန်တိုင်းဒေသကြီး၊ ရွှေပြည်သာမြို့နယ်၊ ရွှေပြည်သာစက်မှုဇုန်အနီး အမှတ်(၄)လမ်းမကြီးဘေးတွင် တည်ရှိသည်။
ရည်ရွယ်ချက် ကွန်ပျူတာတက္ကသိုလ်များကို နိုင်ငံတကာအဆင့်မီ တက္ကသိုလ်များဖြစ်မြောက်လာစေရန် စီမံဆောင်ရွက်လျက်ရှိသည်။
စီမံချက်ပြီးဆုံးသည့်အခါတွင် နိုင်ငံတကာအဆင့်မီ တက္ကသိုလ်များအဖြစ် ကွန်ပျူတာပညာရှင်များမွေးထုတ်ရန် ရည်ရွယ်ဆောင်ရွက်လျက်ရှိသည်။
(က) ကွန်ပျူတာတက္ကသိုလ်မှ သင်ကြားပို့ချနေသော ကွန်ပျူတာပညာရပ်များ၏ အရည်အသွေးမြင့်တင်ရန် (ခ) ကွန်ပျူတာတက္ကသိုလ်၏ သင်ရိုးနှင့် သင်ကြားနည်းများကို ခေတ်နှင့်အညီ စဉ်ဆက်မပြတ် လေ့လာသုံးသပ် အကောင်အထည်ဖော်ရန် (ဂ) လူ့အရင်းအမြစ် ပြုစုပျိုးထောင်ရာတွင် ထိရောက်သော IT နည်းပညာအသုံးပြုလားစေရေးအတွက် သုတေသနများပြုလုပ်ရန် (ဃ) ထူးချွန်စေသော IT ပညာရှင်များပြုစုပျိုးထောင်နိုင်စေရေးအတွက် IT ဌာနများ၏ အရည်အသွေး မြှင့်တင်ရန် (င) လူ့အရင်းအမြစ် ပြုစုပျိုးထောင်ရာတွင် အသက်မွေးဝမ်းကျောင်းအဆင့် IT နည်းပညာလေ့လာရေးလုပ်ငန်းများဆောင်ရွက်ရန် နောက်ခံသမိုင်းကြောင်း ၁၉၇၁ ခုနှစ်တွင် ပါရမီလမ်း၊ လှိုင်မြို့နယ်၌ ရန်ကုန်ကွန်ပျူတာတက္ကသိုလ်အား တက္ကသိုလ်များကွန်ပျူတာဌာန(UCC) အမည်ဖြင့် စတင်တည်ထောင်ခဲ့ပြီး ပညာရေးဝန်ကြီးဌာန၊ ရန်ကုန် တက္ကသိုလ် သင်္ချာဌာန၏ ကွပ်ကဲမှုအောက်တွင်ရှိခဲ့သည်။
တက္ကသိုလ်များကွန်ပျူတာဌာနအဆင့်မှ တက္ကသိုလ်အဆင့်သို့ ၁၉၈၇ ခုနှစ် မတ်လ (၂၉)ရက်တွင် တိုးမြှင့်ခဲ့ပြီး၊ မြန်မာအမည် ရန်ကုန်ကွန်ပျူတာတက္ကသိုလ် ဟုလည်းကောင်း၊ အင်္ဂလိပ်အမည် “Institute of Computer Science & Technology (ICST)” ဟု လည်းကောင်း ခေါ်တွင်ခဲ့သည်။
၁၉၉၈ခုနှစ်၊ ဇွန်လ (၁)ရက်တွင် “University of Computer Studies, Yangon (UCSY)” အမည်သို့ ထပ်မံပြောင်းလဲခဲ့သည်။
၁၉၉၇ခုနှစ်၊ ဇန်နဝါရီလ (၁) ရက်တွင် ရန်ကုန်ကွန်ပျူတာတက္ကသိုလ် အား ပညာရေးဝန်ကြီးဌာနအောက်မှ သိပ္ပံနှင့် နည်းပညာ ဝန်ကြီးဌာန အောက်သို့ လွှဲပြောင်းခဲ့သည်။
ကျောင်းသားဦးရေ တိုးတက်လာသဖြင့် ၂၀၀၀ ပြည့်နှစ်တွင် လှိုင်မြို့နယ်ရှိ ရန်ကုန်ကွန်ပျူတာတက္ကသိုလ်အပြင် ရွှေပြည်သာမြို့နယ်တွင် ကျောင်းသစ်တစ်ကျောင်း တိုးချဲ့တည်ဆောက်ခဲ့ပြီး ၂၀၀၄ ခုနှစ်၊ ဖေဖော်ဝါရီလ (၆)ရက်တွင် ရွှေပြည်သာမြို့နယ်ရှိ ရန်ကုန်ကွန်ပျူတာတက္ကသိုလ်ကို စတင်ဖွင့်လှစ် ခဲ့သည်။
ပေးအပ်သောဘွဲ့များ ကွန်ပျူတာသိပ္ပံနှင့် ကွန်ပျူတာနည်းပညာဘွဲ့များကို ၁၉၈၆ ခုနှစ်တွင် စတင်ပေးအပ်ခဲ့သော်လည်း မဟာဘွဲ့များကိုမူ ၁၉၇၃ ခုနှစ်ကတည်းက အပ်နှင်းခဲ့သည်။
ပါရဂူဘွဲ့သင်တန်းကို ၂၀၀၁ ခုနှစ်၊ မေလ (၁)ရက်နေ့တွင်စတင်ခဲ့သည်။
ဤတက္ကသိုလ်မှ အပ်နှင်းသော ပထမဘွဲ့များမှာ B.C.Sc (Knowledge Engineering) B.C.Sc (Software Engineering) B.C.Sc (Cyber Security and Forensics) B.C.Sc (Business Information Systems) B.C.Tech (Embedded Systems) B.C.Tech (Computer Communication and Networks) ဤတက္ကသိုလ်မှ အပ်နှင်းသော ဘွဲ့လွန်ဒီပလိုမာ၊ မဟာဘွဲ့နှင့် ပါရဂူဘွဲ့ များမှာ Ph.D (IT) M.C.Sc (Knowledge Engineering) M.C.Sc (Software Engineering) M.C.Sc (Cyber Security and Forensics) M.C.Sc (Business Information Systems) M.C.Tech (Embedded Systems) M.C.Tech (Computer Communication and Networks) D.C.Sc (ဘွဲ့လွန်ကွန်ပျူတာဒီပလိုမာသိပ္ပံဘွဲ့) D.C.A (ဘွဲ့လွန်ကွန်ပျူတာအသုံးချဒီပလိုမာသိပ္ပံဘွဲ့) ဤတက္ကသိုလ်မှ အပ်နှင်းသော ဘွဲ့ကြိုဒီပလိုမာများမှာ Dip.C.S (ကွန်ပျူတာဒီပလိုမာဘွဲ့) Dip.C.M (ကွန်ပျူတာအသုံးချမှုဒီပလိုမာဘွဲ့) A.Dip.C.S (အဆင့်မြင့်ကွန်ပျူတာဒီပလိုမာဘွဲ့) A.Dip.C.M (အဆင့်မြင့်ကွန်ပျူတာအသုံးချမှုဒီပလိုမာဘွဲ့) အားလုံးသောပညာရပ်များအတွက် ပညာသင်နှစ် တစ်နှစ်စီကို ကာလ (၂)ခု ပိုင်းခြားထားသည်။
သင်တန်းကာလတစ်ပိုင်းစီတွင် သင်ကြားရေးနှင့် လက်တွေ့လုပ်ဆောင်မှုအတွက် (၁၈)ပတ်စီ ပိုင်းခြားထားသည်။
သင်တန်းကာလတစ်ပိုင်းစီအဆုံးတွင် စာမေးပွဲများကို ကျင်းပပါသည်။
အကဲဖြတ်မှု တစိတ်တပိုင်းအနေဖြင့် ကျောင်းခေါ်ချိန်၊ နည်းပြတန်းများနှင့် လက်တွေ့လုပ်ဆောင်မှု၊ အတန်းတွင်းတာဝန်များကိုပါ ထည့်သွင်းစဉ်းစားပါသည်။
ပါမောက္ခချုပ်များ + ပါမောက္ခချုပ်များ ကာလ မှတ်ချက် ဒေါက်တာကျော်သိန်း ၁၉⁠၉၄−၂၀⁠၀၄ ဒေါက်တာပိုက်တင် ၂၀⁠၀၄−၂၀⁠၀၆ ဒေါက်တာနီလာသိန်း ၂၀⁠၀၆−၂၀၁၃ ဒေါက်တာမီ⁠မီသက်သွင် ၂၀၁၃-၂၀၂၁ဒေါက်တာမီမီခင်၂၀၂၁ မှ ယနေ့ထိ ပါဝင်ဖွဲ့စည်းမှု ရန်ကုန်ကွန်ပျူတာတက္ကသိုလ်သည် သိပ္ပံနှင့် နည်းပညာ ဝန်ကြီးဌာန၊ အဆင့်မြင့်သိပ္ပံနှင့် နည်းပညာဦးစီးဌာန လက်အောက်ရှိ တက္ကသိုလ်တစ်ခုဖြစ်သည်။
ဤတက္ကသိုလ်ကို ပါမောက္ခချုပ်မှ ဦးဆောင်ကွပ်ကဲပြီး စီမံခန့်ခွဲရေးနှင့် ပညာရေးအဖွဲ့ဟူ၍ ဖွဲ့စည်းထားသည်။
ဒုတိယပါမောက္ခချုပ်၊ ပါမောက္ခများနှင့် ဘာသာရပ်အလိုက် စီမံခန့်ခြွမှုဆိုင်ရာ ဌာနမှူးများသည် အဖွဲ့ဝင်များဖြစ်သည်။
ရန်ကုန်ကွန်ပျူတာတက္ကသိုလ်၏ သိပ္ပံနှင့်နည်းပညာနယ်ပယ်တွင် သင်ကြားရေးဌာန (၄)ခုရှိသည်။
၎င်းတို့မှာ ပရိုဂရမ်နည်းပညာဌာန (Department of Software Technology) စက်နည်းပညာဌာန (Department of Hardware Technology) သုတသိပ္ပံဌာန (Department of Information Science) တွက်ချက်ရေးသင်္ချာဌာန (Department of Computational Mathematics) တို့ဖြစ်သည်။
ထို့အပြင် အထောက်အကူပြု သင်ကြားရေးဌာန (၃)ခုဖြင့်လည်း ပံ့ပိုးပေးလျက်ရှိသည်။
၎င်းတို့မှာ မြန်မာစာဌာန အင်္ဂလိပ်စာဌာန ရူပဗေဒဌာန တို့ဖြစ်သည်။
အောက်ပါဌာနများသည် ကွန်ပျူတာအသုံးချမှုသုတေသနတို့နှင့် ဆက်စပ်လျက်ရှိသည်။
အသုံးချဌာန (Department of Application)− သိပ္ပံနယ်ပယ်ဆိုင်ရာတွင် ကွန်ပျူတာအသုံးချမှုနှင့်ပတ်သက်၍ဆောင်ရွက်သည်။
ထို့အပြင် စီးပွားရေးနယ်ပယ်တွင် ကွန်ပျူတာအသုံးချမှုနှင့် ပတ်သက်၍ဆောင်ရွက်သည်။
သုတေသနနှင့် တီထွင်ဖွံ့ဖြိုးရေးဌာန (Department of Research and Development) − ကွန်ပျူတာသိပ္ပံဖွံ့ဖြိုး တိုးတက်မှုအတွက် အခြေခံသုတေသနလုပ်ငန်းများကို ဆောင်ရွက်သည်။
စာကြည့်တိုက်ပိုင်းဆိုင်ရာများ ရန်ကုန်ကွန်ပျူတာတက္ကသိုလ်စာကြည့်တိုက်တွင် စာအုပ်ပေါင်းတစ်သောင်းကျော်ထားရှိသည်။
နိုင်ငံတကာမှ ထုတ်ဝေသော စာနယ်ဇင်းများလည်းရှိသည်။
ကွန်ပျူတာတက္ကသိုလ်များတွင် ခေတ်မီစာအုပ်စာတမ်းများ ပြည့်စုံသောစာကြည့်တိုက်များ ထားရှိပေးနိုင်ရန် စီမံချက်ဖြင့်ဆောင်ရွက်လျက်ရှိသည်။
စီမံချက်အနေဖြင့် အမေရိကန်ပြည်ထောင်စု၊ အင်္ဂလန်နိုင်ငံ၊ ဂျပန်နိုင်ငံ၊ စင်ကာပူနိုင်ငံနှင့် အိန္ဒိယနိုင်ငံတို့မှ ဘာသာရပ်ဆိုင်ရာဂျာနယ်များ၊ စာအုပ်များအား အချိန်နှင့် တစ်ပြေးညီ ဝယ်ယူဖြည့်ဆည်းပေးလျက်ရှိသည်။
ထို့အပြင် ပါရဂူဘွဲ့သင်တန်းသားများနှင့် မဟာဘွဲ့သင်တန်းသားများအတွက် ဘာသာရပ်ဆိုင်ရာမှီငြမ်းပြုစုရန် အချက်အလက်များကို အင်တာနက်မှရှာဖွေပေးခြင်းများပြုလုပ်ပေးလျက်ရှိ သည်။
ထိုကဲ့သို့ ဘာသာရပ်ဆိုင်ရာအချက်အလက်များကို အင်တာနက်မှပိုမိုရှာဖွေပေးနိုင်ရန် ရန်ကုန်ကွန်ပျူတာတက္ကသိုလ်တွင် အင်တာနက်တပ်ဆင်ထားရှိ ဆောင်ရွက်လျက်ရှိသည်။
ဘာသာရပ်ဆိုင်ရာမှီငြမ်းပြုအချက်အလက်များကို ခေတ်မီနည်းစနစ်များဖြင့် ထားရှိခြင်းဖြစ်သော Digital Library ထူထောင်ခြင်းလုပ်ငန်းကိုလည်း သိပ္ပံနှင့် နည်းပညာ ဝန်ကြီးဌာနမှ စီမံဆောင်ရွက်လျက်ရှိသည်။
Digital Library နှင့် အင်တာနက်တို့ကို အသုံးပြုခြင်းအားဖြင့် သုတေသနလုပ်ငန်းများအတွက် လိုအပ်သော မှီငြမ်းအချက်အလက်များကို လွယ်လင့်တကူ ရှာဖွေ အသုံးပြုနိုင်မည်ဖြစ်သည်။
ကွန်ပျူတာဆိုင်ရာများ ရန်ကုန်ကွန်ပျူတာတက္ကသိုလ်သည် ပညာရေးလိုအပ်ချက်များနှင့် သုတေသနလုပ်ငန်းများအတွက် ကွန်ပျူတာပိုင်းဆိုင်ရာလုပ်ငန်းများကို ဆောင်ရွက်ရန် ကွန်ပျူတာများစွာကိုထားရှိ သည်။
IBMကွန်ပျူတာများနှင့် Alpha server (Digital) နှင့် IBM မီနီကွန်ပျူတာ AS/400 တို့ကဲ့သို့သော အဆင့်မြင့် ကွန်ပျူတာကွန်ယက် (၂)ခုလည်းရှိသည်။
ထို့အပြင် Fibre Optic လိုင်းနှင့် အင်တာနက်အသုံးပြုခွင့်ရရှိနေပြီဖြစ်သည်။
ကိုးကားကျမ်း Category:ရန်ကုန်မြို့ Category:ရန်ကုန်မြို့ရှိ တက္ကသိုလ်နှင့်ကောလိပ်များ Category:ရန်ကုန်တိုင်းဒေသကြီးအတွင်းရှိ တက္ကသိုလ်များ Category:မြန်မာနိုင်ငံရှိ ကွန်ပျူတာတက္ကသိုလ်များ Category:မြန်မာနိုင်ငံရှိ တက္ကသိုလ်နှင့်ကောလိပ်များ။
ရက်ကန်းစင်တောင် ဆရာတော်(ဦးဩဘာသ) ရက်ကန်းစင်တောင် ဆရာတော် အလောင်းအလျာကို မန္တလေးတိုင်း၊ စဥ့်ကူးမြို့နယ်၊ မြေပုံကံရွာဇာတိ ခမည်းတော် ဦးရာကျော်+မယ်တော် ဒေါ်ငွေတို့က ကောဇာသက္ကရာဇ် ၁၁၉၉-ခုနှစ် (ငှက်စားရွာ ဒေါ်လှဝိုင်း ပြောပြချက်အရ)၌ မီးရှူးသန့်စင် ဖွားမြင်တော်မူခဲ့သည်။
မွေးချင်းနှစ်ဦးအနက် အကြီးဆုံးသား ဖြစ်သည်။
ငယ်နာမည် မောင်ကွန်း ဖြစ်သည်။
ဒုတိယသမီးမှာ မလှဝင်းဖြစ်ပြီး ရေနံသာရွာတွင် နေထိုင်ကာ ကွယ်လွန်သွားခဲ့သည်။
ငယ်ဘဝ ကျောင်းနေအရွယ်သို့ ရောက်သောအခါ ရှမ်းမြောက်ရိုးဆရာတော်ဘုရား ထံအပ်နှံလျက် ပညာသင်ကြားစေရာ သင်ရိုးစာပေတို့ကို အရွယ်နှင့်မလိုက်အောင် ကြားမြင်ကာမျှဖြင့် တတ်မြောက်ခဲ့သည်။
ရှမ်းမြောက်ရိုးဆရာတော်သည် သင်ကြားဆုံးမရာ အများကျောင်းသားတို့ထက် ပညာလွန်ကဲမှု၊ ဆရာသမား၏ ဝတ္တရားတို့ကို ကျေပွန်အောင် ဆောင်ရွက်ခြင်းတို့ကြောင့် မောင်ကွန်းကို အထူးဂရုပြု သင်ကြားပြသကြောင်း သိရသည်။
ကျောင်းသားဘဝမှ သာမဏေဘောင်သို့ တက်ရောက်ပြီး လောကီဗေဒင်၊ ဆေးကျမ်းနှင့် အခြားလောကီပညာရပ်တို့ကို သင်ကြားလေသည်။
ရခိုင်ရိုးရာ ကျင်ကိုင်ပွဲ ရခိုင်ရိုးရာ ကျင်ကိုင်ပွဲ (ရခိုင်အရေးအသားများဖြစ်၍ မြန်မာလို စီလျော်အောင် ပြင်ပေးစေခြင်သည်။
) ကျင်ဆိုသည်မှာ ကျင်ပင်ဖြစ်သည်ဟူ၍ ဆိုရပေမည်။
ကျွမ်းကျင်သည်။
ကျင်လည်သည်။
ကျင်ပစ်ချသည်ဆိုသည့် အဓိပ္ပာယ်ပင်ဖြစ်သည်။
ကျင်အဓိပ္ပာယ် "ကျင်" ဝေါဟာရနှင့်ပတ်သက်၍ အမျိုးမျိုးရေးဖွဲ့ကြတတ်သည်ကို တွေ့ရသည်။
ဦးရာဇ်တောင်ဘုရားသမိုင်း လင်္ကာ၌ လောကီဘက်က၊ ဆောင်ရွက်တခန်း၊ ကျင်လက်ပန်းနှင့်၊ မြီဝန်းရုပ်သီး၊ ရှုမငြီးအောင်” ဟူ၍ူ ရေးဖွဲ့ထားသည်။
ဆယ့်နှစ်လရာသီလင်္ကာတပိုဒ်တွင် “မယ်လျှင်စစ်မှာ၊ စိတ်ကြီးပျက်လို့၊ ကျင်ကိုင်လက်ပန်း၊ အခန်းခန်းကို၊ အိမ်သူအကျွန်၊ မြင်ရပြန်ကေ၊ လွမ်းတော်တာရှည်၊ ပန်းမဉ္စူကို၊ နီပူထိုးကေ၊ ညှိုးလတ်တေလည်း” ဟူ၍ူ ဖွဲ့ဆိုထားပြန်သည်။
လမုချောင်းဆရာကျော်မဲရွီးဖွဲ့သော မဟာဝိဟိံကရာဇဝင်လင်္ကာ (အပိုဒ်-၁၁၃) ၌ “ကခြေများဖြင့်၊ တီးကာရစ်မြည်၊ စည်ငါးမည်တည်း၊ သံရှည်ဟစ်ကြွေး၊ စုရုံးဝေးလျှက်၊ လက်ပွဲကျယင်၊ လုံးထွီးကျင်၍” ဟူ၍လည်းကောင်း မန္တလေးဝိဇ္ဇာသိပ္ပံတက္ကသိ်ုလ်ပါမောက္ခချုပ် ဆရာကြီးဦးကျော်ရင်သည် ရန်ကုန်တက္ကသိုလ်နှစ်ပတ်လည်မဂ္ဂဇင်း (၁၉၅၈-၅၉)၊ လုပ်သားပြည်သူ့နိစဉ်သတင်းစာ (၂၄-၈-၆၄) တွင် ကျင်နှင့်ပတ်သက် ဆောင်းပါးများကိုရွီးသားခရာ- “ကျင်ဟူသည်မှာ ကျားနှင့်ယင် ဝေါဟာရနှစ်လုံးပေါင်းစပ်ဖြစ်ပေါ်လာရကြောင်း၊ “ကျားယင်၊ ယင်-ကျား” ကစပ်နည်းကိုအခြီခံ၍ ကျင်ဖြစ်ပေါ်လာရကြောင်းဆိုထားသည်။